Caius Gabriel Cibber

Caius Gabriel Cibber (opprinnelig Kai Gabriel, født i Flensborg ca. 1630 i hertugdømmet Slesvig, død 1700 i London) var en danskfødt arkitekt og billedhugger som virket i England. 

Liv og virke
Han var sønn av møbelsnekker, senere kongelig snekker på Frederiksborg Claus Gabriel (d.1654) og Margrethe Jørgensdatter. Frederik III skal ha bekostet hans opphold i Rom.Kai Gabriel Cibber, kulturarv.dk. Besøkt 26. mai 2016 På 1660-tallet arbeidet han som selvstendig i London, hvor han fikk tallrike offentlige og private oppgaver. Her oppnådde han en posisjon som en av tidens mest betydelige billedhuggere, og kunne i 1693 kalle seg hoffbilledhugger og sculptor in ordinary to the King.Saur. Allgemeiner Künstner-Lexikon, Band 19, 1998, s. 148  Flere av hans verk er bevart. 

Cibber var far til skuespiller, forfatter og poet Colley Cibber (1671–1757).Caius Gabriel Cibber , britannica.com. Besøkt 26. mai 2016 Han døde selv i London i 1700 og ble begravet i den dansk-norske kirke på Wellclose Square, som han selv hadde tegnet i 1696.Fagan, Louis Alexander: Cibber, Caius Gabriel, i Dictionary of National Biography 10, 1887, London, Smith, Elder & Co. Besøkt 26. mai 2016

 Referanser 

 Eksterne lenker 



Kategori:Danske billedhuggere
Kategori:Danske arkitekter
Kategori:Britiske billedhuggere
Kategori:Engelske arkitekter
Kategori:Personer fra Flensburg